Qaribullahi Nasiru Kabara Malamin Addinin Islama ne, kuma jagora wanda aka fi sani da Khalifa na Ɗarikar Qadiriyya ta Yammacin Afirka, Shi ne Ɗan Mal Nasiru Kabara kuma babban yaya ga Abduljabbar Nasuru Kabara. yana bayar da karatu a tsohon gidansu da yake a Darul Ƙadiriyya a Jihar Kano. An haife shi a garin Kano Municipal ga dangin marigayi Nasuru Kabara, shugaban Qadiriyya na Yammacin Afirka. Ya fara karatun firamare daga mahaifinsa, Ya shiga makarantar mahaifinsa Ma'ahad don karatun firamare, daga baya ya koma makarantar sakandaren Aliya, daga ƙarshe ya shiga Jami'ar Bayero ta Kano inda ya yi karatun Larabci a sashen koyar da Larabci. Ya gaji mahaifinsa a matsayin jagoran Qadiriyya a Afirka ta Yamma tsawon shekaru 25 da suka gabata, cewar Karibullah ya ce ya mallaki gashin annabi Muhammad, wanda As-Sheikh Ahmadul Khadraji ya ba shi mutum daga Hadaddiyar Daular Larabawa, wanda an ce danginsu sun mallaki gashin annabi Muhammad tsawon ƙarnuka. Gwamnatin jihar Kano, a karkashin gwamnatin Abdullahi Umar Ganduje ta sanya gadar sama mai daraja ta 1.9bn bayan Karibullah, don girmama gudummawar da ya bayar ga addinin Musulunci a jihar Kano, gadar sama tana kusa da Kofar Mata.